burgasdotpro/wikipedia huggingface dataset:
Tennes (mytológia)

Tennes alebo Tennés alebo Tenés (starogr. Τέννης – Tennes/iný prepis Tennés;, ) je v gréckej mytológii syn boha Apolóna a dcéry trójskeho kráľa Laomedonta Prokleie, kráľ ostrova Teneda.
Jeho matka sa vydala za Poseidónovho syna Kykna. Kyknos sa neskôr oženil s Filonomou s dcérou Tragasa, ktorá sa do Tenna zaľúbila a keďže ju Tennes odmietal, jej láska sa premenila na nenávisť. Filonoma nakoniec intrigami dosiahla, že Kyknos Tenna a jeho sestru Hémitheu nechal zatĺcť do truhlice a hodiť do mora.
Vlny mora ale truhlicu vyniesli na pobrežie ostrova Leukofros, kde ju vylovili miestni obyvatelia a oni sa tak zachránili. Po čase sa stal kráľom tohto ostrova, ktorý dostal po ňom meno Teneda. Jeho vláda bola však tvrdá a bezohľadná a tak si znepriatelil svoj ľud i susedov. 
Keď sa pri brehoch ostrova objavili achájske vojská, ktoré tiahli do trójskej vojny, nechal zasypať ich lode kamením. To sa mu ale stalo osudným, lebo nahnevaný Achilles vystúpil na breh a v súboji ho zabil.
Podľa starovekých autorov vynašiel Tennes spoľahlivý prostriedok proti preťažovaniu súdov: každého žalobcu, ktorého obvinenie bolo falošné, nechal popraviť sekerou. Podľa starovekého úslovia „s tenedskou sekerou", čiže prísne a bezohľadne, podľa dnešných slov „sekernícky".
Žofia Brandenburská z Hohenzollernu

Žofia Brandenburská z Hohenzollernu (* 14. december 1541† 27. jún 1564) bola druhou ženou Viléma z Rožmberka a zároveň dcérou Joachima II. Brandenburského a Hedvigy Jagellonskej.
Svadobná zmluva bola spísaná 7. júla 1561 a Vilém sa v nej zaviazal rešpektovať Žofiine luteránstvo a Žofia sa menom svojim aj menom prípadného potomstva vzdala nárokov na vládu v Brandenbursku, pokiaľ nevymrie celý jej rod. Svadba prebehla v Berlíne 14. decembra 1561. Žofia zomrela bezdetná po dvoch a pol rokoch manželstva vo svojich dvadsiatich dvoch rokoch a je pochovaná v rodinnej rožmberskej hrobke v cisterciánskom opátstve vo Vyššom Brodě. Spoločne s Vilémom a jeho prvou manželkou je zobrazená na obraze v třeboňskom kostole sv. Jiljí maľovanom roku 1568 Tobiášom Elsom.
Laomedón

Laomedón alebo Láomedón (starogr. Λαομέδων – Laomedón, ) môže byť:
Žatva

Žatva (zastarano aj "žeň" alebo "žne") je typ zberu úrody, kedy sa žnú predovšetkým obilniny (pšenica, jačmeň, kukurica, raž, ovos atď.). Na Slovensku a celom miernom páse žatvy prebiehajú v lete v období relatívneho sucha. Najčastejšie k zberu dochádza od júna do septembra. 
Obilniny, ale aj ďalšie plodiny ako strukoviny (hrach, fazuľa, sója), olejniny (repka) či zemiaky, sa zbierajú žacími strojmi (kombajnami), alebo ručne. Zrno musí byť zrelé a dostatočne suché, aby následne pri skladovaní neplesnivelo. Pri vlhkom počasí a nedostatočnom vysušení plodín sa dosušujú v špeciálnych sušičkách.
Po žatve sa spravidla konajú dožinky ako oslava ich úspešného ukončenia. Schádzavajú sa tu všetci, kto sa žatvy zúčastnili.
Szigetvársky obvod

Szigetvársky obvod () je bývalá administratívna jednotka v Maďarsku v Baranskej župe. Jeho sídlom bolo mesto Szigetvár. Obvody boli zavedené v roku 1994 a zanikli v roku 2014, kedy ich nahradili okresy.
Burn It Down (Linkin Park)

„Burn It Down“ je skladba americkej rockovej skupiny Linkin Park. Skladba bola vypustená do rozhlasových staníc a tiež vo forme digital download, a to dňa 16. apríla 2012 ako hlavný singel z ich piateho štúdiového albumu "Living Things". Skladbu napísala celá skupina a produkoval ju spoluvokalista Mike Shinoda a Rick Rubin, ktorý tiež koprodukoval albumy "Minutes to Midnight" (2007) a "A Thousand Suns" (2010).
Hudobné video režíroval turntablista skupiny Joe Hahn.
Zoznam skladieb.
CD, iTunes exclusive EP
Emília Sičáková-Beblavá

Prof. Ing. Emília Sičáková-Beblavá Ph.D. (* 1975, Snina) je slovenská antikorupčná odborníčka, pedagogička, spisovateľka a aktivistka. Bola prvou a dlhoročnou prezidentkou Transparency International Slovensko (do roku 2009). V roku 2022 vydala knihu poviedok z prostredia Zemplína pod názvom "Korene".
Životopis a vzdelanie.
Emília Sičáková-Beblavá sa narodila v Snine. Zo Sniny sa rodina presťahovala do Trnavy pri Laborci. Na gymnázium chodila do Michaloviec, účinkovala tiež vo folklórnom súbore Zemplín.
Ukončila inžinierske štúdium hospodárskej diplomacie na Ekonomickej univerzite v Bratislave kam sa vrátila na PhD štúdium.
Od júna 2002 je vydatá za ex-poslanca NRSR a bývalého predsedu a zakladateľa strany SPOLU - občianská demokracia, Miroslava Beblavého. Majú spolu dve deti, Paľka (2004) a Janka (2009).
Profesionálne pôsobenie.
Transparency International Slovensko.
Emília Sičáková-Beblavá bola dlhoročnou prezidentkou Transparency International Slovensko (TIS), od roku 1998 do 2009 kedy ju nahradil Gabriel Šípoš. Venovala sa otázkam činnosti verejného sektora, najmä z hľadiska transparentnosti, etiky, korupcie a kontroly. Počas pôsobenie v TIS spolupracovala na viacerých projektoch a publikáciách, medzi inými "Protikorupčné minimum 2012: Hodnotenia, odporúčania a stav korupcie na Slovensku" (2012), "Postkontraktačné správanie verejných obstarávateľov na Slovensku" (2012) a "Elektronické aukcie vo verejnom obstarávaní: teória a prax na Slovensku" (2011).
Pedagogické pôsobenie.
Emília Sičáková-Beblavá v súčasnosti pôsobí na Ústave verejnej politiky Fakulte sociálnych a ekonomických vied Univerzity Komenského. Je riaditeľkou Ústavu verejnej politiky. Na tomto ústave sa Emília Sičáková-Beblavá habilitovala na docentku. Hlavnou náplňou práce bolo vymedzenie pojmov konflikt zájmov, korupcia a lobing. Od roku 2005 viedla kurz "Etika, transparentnosť a korupcia vo verejnej politike" a kurz "Klientelizmus a korupcia" na uvedenej fakulte. 4. decembra 2017 bola prezidentom Andrejom Kiskom vymenovaná za vysokoškolskú profesorku.
V zahraničí.
V zahraničí absolvovala niekoľko projektov a pobytov, medziiným aj bola v roku 2003 "Yale University World Fellow" a bola aj "Young Global Leader" Svetového ekonomického fóra v švajčiarskom Davose. V rokoch 20022004 bola členkou dozornej rady globálnej Transparency International. Od roku 2008 je tiež súčasťou poradného orgánu Regionálneho centra pre reformu verejnej administrácie UNDP v Aténach.
Laomedón (mytológia)

Laomedón alebo Láomedón ("Laomedón"), ) je v gréckej mytológii syn zakladateľa Tróje Ila a jeho manželky Leukippy (alebo Eurydiky), predposledný trójsky kráľ. 
Laomedón bol preslávený svojou vierolomnosťou a tým, že nevedel dodržať svoje slovo. Raz sľúbil odmenu bohom Apollónovi a Poseidónovi za to, že mu pomohli na Diov rozkaz postaviť trójske hradby. Keď boli hotoví, odmenu im uprel a navyše ich s urážkami vyhnal. Bohovia preto zoslali na mesto trest: Poseidón zemetrasenie a morskú obludu, ktorá požierala ľudí a Apollón zoslal na krajinu mor. Mesto sa podľa veštby mohlo vykúpiť jedine tým, že morskej oblude obetujú kráľovu dcéru Hésionu.
V tej dobe prišiel do mesta hrdina Herakles, ktorý bol ochotný Hésionu zachrániť, od jej otca však za to žiadal, aby mu dal vzácne kone, ktoré dostal jeho starý otec od samotného Dia. Laomedón to bez meškania sľúbil, keď však obludu Herakles zabil a dcéru mu vyslobodil, svoj sľub opäť nedodržal.
Herakles prisahal pomstu. Keď po nejakej dobe skončila jeho služba u mykénskeho kráľa Eurysthea, vrátil sa k Tróji so šiestimi loďami,mesto dobyl a Laomedonta a všetkých jeho synov zabil. Pred smrťou sa zachránili len Tithón a Podarkes, ktorí už predtým padli do zajatia.
Podarkes bol neskôr Hésionou vykúpený a nazvaný Priamos, čo znamená "vykúpený", a stal sa Laomedontovým následníkom na trójskom tróne. Vládol až do dňa, kým slávnu Tróju nezničili achájske vojská.
Plameňomet

Plameňomet je zariadenie, obyčajne zbraň vrhajúca prúd horiacej látky. Okrem vojenských účelov sa zriedkavo používa v poľnohospodárstve na ničenie buriny a škodcov. Zariadenie môže byť nesené jedným človekom, výkonné plameňomety bývajú inštalované na vozidlách.
Princíp plameňometov je rôzny, niektoré vrhajú určitým smerom prúd zapálenej horľavej kvapaliny, ktorá priľne na objekty; iné plameňomety sú plnené zápalnou zmesou plynov. Vojenské plameňomety sú obyčajne plnené horľavinou – najčastejšie napalmom alebo benzínom. Komerčné (civilné) plameňomety sú obyčajne plnené horľavou zmesou propánu a zemného plynu, ktorá je považovaná za bezpečnejšiu. Plameňomety môžu byť použité na vojenské účely, často pri bojoch o opevnené objekty, alebo v mestách. Po prvýkrát takto boli zavedené do výzbroje na začiatku 20. storočia v Nemecku.
Jednými z prvých plameňometov boli byzantínske sifóny (tzv. sifónofory) používané na vrhanie gréckeho ohňa.
Metabolické poruchy (MKCH-10)

E70 - E90: METABOLICKÉ PORUCHY patria do IV. kapitoly MKCH-10 - Choroby žliaz s vnútorným vylučovaním, výživy a premeny látok (MKCH-10, E00 - E90).
Skupina nezahŕňa:
E70 - PORUCHY METABOLIZMU AROMATICKÝCH AMINOKYSELÍN
E71 - PORUCHY METABOLIZMU AMINOKYSELÍN S ROZVETVENÝM REŤAZCOM A MASTNÝCH KYSELÍN
E72 - INÉ PORUCHY METABOLIZMU AMINOKYSELÍN
E73 - INTOLERANCIA LAKTÓZY
E74 - INÉ PORUCHY METABOLIZMU SACHARIDOV
E75 - PORUCHY METABOLIZMU SFINGOLIPIDOV A INÉ PORUCHY UKLADANIA LIPIDOV
E76 - PORUCHY METABOLIZMU GLYKOZAMINOGLYKÁNU
E77 - PORUCHY METABOLIZMU GLYKOPROTEÍNOV
E78 - PORUCHY METABOLIZMU LIPOPROTEÍNOV A INÉ LIPIDÉMIE
E79 - PORUCHY METABOLIZMU PURÍNU A PYRIMIDÍNU
E80 - PORUCHY METABOLIZMU PORFYRÍNU A BILIRUBÍNU
E83 - PORUCHY METABOLIZMU MINERÁLOV
E84 - CYSTICKÁ FIBRÓZA
E85 - AMYLOIDÓZA
E86 - ZNÍŽENIE OBJEMU TELOVEJ TEKUTINY - HYPOVOLÉMIA
E87 - INÉ PORUCHY ROVNOVÁHY TEKUTÍN, ELEKTROLYTOV A ACIDOBÁZICKEJ ROVNOVÁHY
E88 - INÉ PORUCHY METABOLIZMU
E89 - POZÁKROKOVÉ ENDOKRINNÉ A METABOLICKÉ PORUCHY NEZATRIEDENÉ INDE
E90 - NUTRIČNÉ A METABOLICKÉ PORUCHY PRI CHOROBÁCH ZATRIEDENÝCH INDE
Ilos

Ilos alebo Ílos (starogr. Ἶλος – Ilos, ) môže byť: 
Ilos môže byť aj:
KVP Nováky

KVP Nováky (celý názov: "Klub vodného póla Nováky") je slovenský mužský vodnopólový klub z Novák. Vznikol v roku 1953 pod názvom "TJ CHZWP Nováky". Družstvo mužov postúpilo v roku 1969 do najvyššej česko-slovenskej súťaže a s výnimkou jedného ročníka sa v nej natrvalo udržalo. Je to 15-násobný majster Slovenska a 13-násobný víťaz Slovenského pohára, čo z neho robí najúspešnejší vodnopólový klub v ére samostatnosti Slovenska. V česko-slovenskej ére bol mnohonásobným medailistom najvyššej česko-slovenskej súťaže, aj keď ani raz v nej nezvíťazil. Hrá najvyššiu domácu súťaž, Pharma Group Extraligu. Okrem seniorského tímu figurujú v klube aj tímy juniorov, kadetov a žiakov.
Svoje zápasy hrá v Národnom centre vodného póla s kapacitou tribún 450 divákov, ktoré bolo postavené v roku 2006.
Úspechy.
Slovenská najvyššia súťaž:
Česko-slovenská najvyššia súťaž:
Víťaz zimných majstrovstiev Česko-Slovenska:
Víťaz Slovenského pohára:
STS-58

STS-58 bola pätnásta misia raketoplánu "Columbia". Celkovo išlo o 57. misiu raketoplánu do vesmíru. Cieľom letu bol let laboratória Spacelab SLS-2.
Pennsylvania Station

Pennsylvania Station je železničná stanica v New Yorku. Nachádza sa v podzemí komplexu Pennsylvania Plaza a v strede Severovýchodného koridoru (Northeast corridor), najvyťaženejšieho komplexu železničných tratí v USA. Počet cestujúcich predstavuje 300 000 denne (Grand Central Terminal má "len" 140 000 denne), je najvyťaženejšou železničnou stanicou v Severnej Amerike. Vlastníkom stanice je spoločnosť Amtrak, ktorá zo stanice prevádzkuje diaľkovú železničnú dopravu, zatiaľ čo rýchlodráhové trate sú prevádzkované spoločnosťami Long Island Rail Road a New Jersey Transit. 
Komplex zároveň obsahuje dve stanice newyorského metra a autobusový terminál. 
Dejiny.
Do začiatku 20. storočia sa železničná sieť mesta New York končila na západnom brehu rieky Hudson. Cestujúci do Manhattanu využívali trajekty. Konkurenčná spoločnosť New York Central Railroad vlastnila železnicu, ktorá prebiehala Manhattanom so začiatkom na Park Avenue a s ukončením na Grand Central Terminal na 42nd Street. 
Tunelový komplex.
Spoločnosť Pennsylvania Railroad uvažovala nad výstavbou železničného mostu, ale štát New York požadoval, aby to bol spoločný projekt s New Jersey railroads, ktorá o spoluprácu pri projekte nemala záujem. Alternatívou bol tunel pod riekou, ktorý sa začal stavať v roku 1903. Pod názvom North River Tunnels sa začal výstavba komplexu tunelov, dvoch jednosmerných pod riekou Hudson (North River Tunnels) a štyroch jednosmerných pod East River na Manhattane (East River Tunnels). Elektrifikácia tunelového komplexu bola zavŕšená v tridsiatych rokoch. 
Pôvodná budova.
Pennsylvania Station je pomenovaná po spoločnosti Pennsylvania Railroad a tento názov má viacero železničných staníc v Spojených štátoch. Stanica bola otvorená v roku 1910 spoločnosťou Pennsylvania Railroad. Súčasná budova je ale len pozostatkom pôvodnej veľkolepej železničnej stanice, vybudovanej v štýle beaux arts, navrhnutej ateliérom McKim, Mead, and White a jedným z architektonických klenotov New Yorku. V päťdesiatych rokoch sa začalo uvažovať so zrušením nadzemných koľají a ich nahradením kancelárskymi priestormi a športovým komplexom. Búranie pôvodnej budovy sa začalo v roku 1963 a výstavba nového komplexu bola ukončená v roku 1968. Koľaje, ktoré boli pod úrovňou terénu ostali nedotknuté. Nový komplex, Pennsylvania Plaza zahŕňa Madison Square Garden. 
Zbúranie Pennsylvania Station pomohlo snahám o ochranu historických pamiatok v meste New York. Aj vďaka protestom verejnosti sa od podobného osudu podarilo ochrániť Grand Central Terminal.
Krajíček (priezvisko)

Krajíček je (o význame pozri krajíček) je české a slovenské priezvisko. Na Slovensku je najčastejšie v Novom Meste nad Váhom, Žiline a v Bratislave. V Česku je najrozšírenejšie v Prahe a v Brne.
Známi nositelia.
Pozri v článku Krajíček.
Vladimír Jukl

Vladimír Jukl (* 19. apríl 1925, Bratislava – † 1. máj 2012, Bratislava) bol slovenský matematik a rímskokatolícky kňaz. V čase vlády Komunistickej strany Československa spolu so Silvestrom Krčmérym vybudoval na Slovensku tzv. tajnú cirkev, ktorá nespolupracovala s režimom, za čo dostal prívlastok „generál tajnej cirkvi“.
Životopis.
Narodil sa v Bratislave v česko-slovenskej rodine. Otec pochádzal z Prahy, v Bratislave bol učiteľom na Československej obchodnej akadémii. K viere ho viedla mama, pôvodom z Turčianskych Teplíc. Po absolvovaní piatich tried ľudovej školy a gymnázia študoval matematiku a fyziku na Prírodovedeckej fakulte vtedajšej Slovenskej univerzity (dnes UK), pričom štúdium ukončil v roku 1947 v Prahe na Karlovej univerzite.
Nastúpil na pozíciu asistenta matematiky na Vysokej škole chemicko-technologickej v Prahe a súbežne dva roky externe študoval teológiu. Štúdium však ukončila násilná likvidácia fakulty v roku 1950 a nástup na vojenskú službu. V auguste 1951 Vladimíra Jukla zatkla ŠtB a po mučení a desaťmesačnej samoväzbe bol ako 27-ročný odsúdený za velezradu na 25 rokov väzenia, z ktorého časť si odpykal v uránových baniach v Jáchymove. Prepustený bol podmienečne v roku 1965, vo väzení strávil 13 rokov, 6 mesiacov a 9 dní.
Po prepustení pracoval ako elektrotechnik v Dopravnom podniku mesta Bratislava a vo Výpočtovom stredisku Prírodovedeckej fakulty UK. V roku 1969 získal titul RNDr. v odbore numerická matematika. Po previerkach a nástupe normalizácie začiatkom 70. rokov sa stal tajomníkom Jednoty slovenských matematikov a fyzikov (JSMF) a vtedajší riaditeľ Matematického ústavu SAV Štefan Schwarz poskytol JSMF na ústave miestnosť, kde mohol Vladimír Jukl pracovať.
Prakticky od prepustenia z väzenia sa podieľal na aktivitách tajnej cirkvi, ktorej sieť sa v priebehu 70. rokov rozšírila po celom Slovensku. Tajne doštudoval teológiu a v roku 1971 prijal od Jána Chryzostoma Korca kňazskú vysviacku.
V rokoch 19901991 pôsobil ako redaktor Katolíckych novín, v rokoch 19911994 ako výkonný tajomník Konferencie biskupov Slovenska.
Ocenenia.
Vladimíra Jukla ocenila aj Konfederácia politických väzňov Slovenska a Fórum kresťanských inštitúcií, kde bol čestným členom.
Ilos (Trója)

Ilos alebo Ílos (starogr. Ἶλος – Ilos, ) je v gréckej mytológii syn dardanského kráľa Troa a jeho manželky Kallirhoy, zakladateľ Tróje.
Ilos mal troch súrodencov: bratov Assaraka a Ganyméda a sestru Kleopatru.Assarokos sa stal po Troovej smrti kráľom v Dardanii a Ganymédes bol unesený Diom na Olymp, kde slúžil bohom ako čašník. O osudoch ich sestry Kleopatry mýty mlčia.
Kráľ Ilos vybudoval svoje mesto na mieste, ktoré mu určil najvyšší boh Zeus zhodením sošky Palady Atény (tzv. Paládium), ktorá mala mesto chrániť. Mesto bolo spočiatku pomenované po ňom "Ilion, Ilios", neskôr sa však preslávilo pod menom Trója. Manželkou kráľa Ila sa stala Leukippé (podľa inej verzie Eurydika) a mali spolu syna Laomedonta, ktorý sa stal následníkom trónu.
Podľa pôvodného názvu Ilios pomenoval svoje veľkolepé epické dielo básnik Homér "Iliadou", ktorá opisuje posledný rok veľkej trójskej vojny za vlády posledného trójskeho kráľa Priama, v ktorej bolo mesto dobyté a úplne zničené achájskymi vojskami. Trója dlho vzdorovala všetkým útokom stotisícového achájskeho vojska a až potom, keď Odyseus tajne ukradol sošku "Paládia" stratila Trója ochranu bohov a jej osud bol onedlho spečatený.
311 (skupina)

311 („three-eleven“) je americká rocková skupina z Omahy v Nebraske. Skupina bola založená v roku 1988 spevákom/gitaristom Nickom Hexumom, sólovým gitaristom Jimom Watsonom, basgitaristom Aaronom "P-Nut" Willsom a bubeníkom Chadom Sextonom.
Dodnes vydala skupina desať štúdiových albumov, jeden koncertný album, štyri kompilácie, štyri EP a štyri DVD. Ich album "311" z roku 1995 získal tri platinové platne a 12. miesto v rebríčku "Billboard" 200. Z albumu boli vydané úspešné single „Down“ a „All Mixed Up“. Do roku 2011 skupina 311 predala viac ako 8,5 milióna nahrávok v USA.
Vida Arena

Vida Arena je viacúčelová aréna v švédskom meste Växjö. Bola otvorená v roku 2011. Je novým domovským stánkom hokejového klubu Växjö Lakers. V sezóne 2012/2013 predstavuje najmladší hokejový stánok švédskej Elitserien. Hoci kapacitou nepatrí k najväčším arénam Eliserien, je stavebne navrhnutá tak, aby ju bolo možné v budúcnosti rozšíiť. Je pomenovaná po spoločnosti Vida Group, ktorá v septembri 2010 získala práva na názov arény na odbodie 10 rokov. 
Aréna bola v roku 2012 miestom konania švédskeho hudobného festivalu "Melodifestivalen 2012". Je prvou arénou vo Švédsku, kde pri platbách nie je možné používať hotovostné peniaze. 
Externé odkazy.
[[Kategória:Hokejové štadióny vo Švédsku]]
[[Kategória:Architektúra z 2011]]
Slávia UK Bratislava

Slávia UK Bratislava môže byť:
Polyxo

Polyxo alebo menej správne Polyxó ("Polyxo/iný prepis: Polyxó", ) môže byť v gréckej mytológii: 
Polyxo môže byť aj:
Medziparlamentná výmena informácií o EÚ

Medziparlamentná výmena informácií o EÚ (prekladané aj ako Medziparlamentná výmena informácií v EÚ, Medziparlamentná výmena informácií týkajúcich sa EÚ; angl. "Interparliamentary EU Information Exchange") alebo skrátene IPEX je elektronická platforma, ktorá slúži národným parlamentom členských a kandidátskych krajín EÚ a Európskemu parlamentu na vzájomnú výmenu informácií týkajúcich sa záležitostí Európskej únie, predovšetkým vo svetle ustanovení Lisabonskej zmluvy. Úloha národných parlamentov je explicitne zakotvená v Protokole o úlohe národných parlamentov v Európskej únii a v Protokole o uplatňovaní zásad subsidiarity a proporcionality.
Dejiny a úloha.
IPEX je výsledkom odporúčaní Konferencie predsedov parlamentov EÚ, ktorá sa konala v Ríme v roku 2000. V súlade so Smernicou pre medziparlamentnú spoluprácu, ktorá bola prijatá v Haagu v roku 2004, prebehlo oficiálne spustenie internetovej stránky v júni 2006 počas Konferencie predsedov parlamentov EÚ v Kodani.
S cieľom podporiť Konferenciu predsedov parlamentov EÚ, Konferenciu výborov pre európske záležitosti (COSAC), stretnutia špecializovaných výborov národných parlamentov a Európskeho parlamentu, medziparlamentné stretnutia a stálych zástupcov národných parlamentov v Bruseli, patrí IPEX medzi jeden z hlavných pilierov medziparlamentnej komunikácie o európskych záležitostiach.
IPEX má umožniť národným parlamentom členských štátov Európskej únie užšiu spoluprácu a koordináciu aktivít v rámci záležitostí Európskej únie, a súčasne má priblížiť túto formu medziparlamentnej kooperácie európskym občanom. V tomto kontexte IPEX ponúka navigáciu na stránkach vo všetkých úradných jazykoch EÚ a obsahuje texty a stanoviská národných parlamentov v angličtine, francúzštine a ostatných jazykoch Európskej únie. 
V súlade s Usmerneniami pre IPEX dozerá na chod IPEX-u Rada IPEX-u (IPEX Board). Radu IPEX-u každoročne vymenúvajú generálni tajomníci (kancelári) národných parlamentov a Európskeho parlamentu na stretnutí generálnych tajomníkov národných parlamentov. 
IPEX spravujú Centrálna podpora IPEX-u (IPEX Central Support), informačný administrátor IPEX-u (IPEX Information Officer) a sieť IPEX korešpondentov jednotlivých komôr národných parlamentov. Na internetovú stránku IPEX môžu prispievať všetky národné parlamenty členských krajín EÚ a Európsky parlament. V záujme podpory medziparlamentnej spolupráce je IPEX otvorený aj pre COSAC a Európske centrum pre parlamentný výskum a dokumentáciu (ECPRD).
Funkcie IPEX-u.
IPEX ponúka nasledujúce možnosti:
Výmena vyššie uvedených informácií prebieha prostredníctvom nasledujúcich nástrojov IPEX-u, ktorými sú: Databáza, Fórum a sekcia Novinky.
Súčasťou internetovej stránky IPEX je aj stránka Konferencie predsedov parlamentov Európskej únie.
Polyxo (manželka Nyktea)

Polyxo alebo Polyxó (starogr. Πολυξώ – Polyxo/iný prepis Polyxó, ) je v gréckej mytológii manželka tébskeho kráľa Nyktea.
Polyxo bola matkou Antiopy, matky Diových synov Amfiona a Zéta, ktorí sa stali tébskymi kráľmi.
Ässät Pori

Äsät Pori je profesionálny fínsky hokejový tím. Bol založený v roku 1967.
Európska cesta 70

Európska cesta 70 je európska cesta, ktorá spája 10 európskych a ázijských krajín. Začína v meste La Coruña v Španielsku a končí v gruzínskom Poti. Medzi Bulharskom a Tureckom cesta vedie cez vodné trasy.
Priebeh.
Európska cesta 70 spája na svojej dĺžke mestá:
Contemporary hit radio

Contemporary hit radio (CHR, tiež Top 40) je rozhlasový formát, ktorý sa sústreďuje na prezentáciu súčasnej populárnej hudby rôznych žánrov. Tento názov bol prvýkrát použitý v magazíne Radio &amp; Records v 80. rokoch a nadväzuje na koncept "Top 40", ktorého dejiny siahajú do 50. rokov 20. storočia. V tomto čase sa rádiá začali formátovať a každý z formátov obsahoval iba vybrané hudobné žánre. Ako CHR sa vtedy začali označovať stanice, ktoré hrali nové hity bez ohľadu na žáner.
CHR rádiá majú úzky playlist a veľmi vysoké rotácie vo väčsine prípadov 80 - 150 skladieb, ktoré sa vysielajú 4-6krát denne.
Na Slovensku v tomto formáte vysielajú rádiá Europa 2, Fun rádio a Dobré rádio.
Varianty.
CHR/Pop (tiež Mainstream CHR) je najznámejším variantom formátu – pokiaľ sa použije označenie CHR bez spresnenia, väčšinou ide o CHR/Pop. Hudobnou náplňou sú skladby žánrov pop, urban, rock a alternative.
CHR/Dance sa sústreďuje na tanečnú hudbu a dance remixy populárnych skladieb.
CHR/Urban (tiež CHR/rhytmic) sa sústreďuje na žánroch hip-hop a R&amp;B. Na rozdiel od urban contemporary sa však nevyhýba ani skladbám pop-music.
Adult CHR je skĺbením formátov CHR/Pop a Hot AC. Na rozdiel od Hot AC je vo vysielaní viac skladieb dance či rhytmic, vyhýbajú sa však agresívnym subžánrom hip-hopu.
CHR/Rock je podobný variantu CHR/Pop, avšak v repertoári je viac skladieb zo žánrov modern rock a modern AC.
A Coruña

A Coruña je mesto v Galícii na severe Španielska. Je hlavným mestom rovnomennej provincie a s takmer 250 000 obyvateľmi je druhým najväčším mestom Galície a významný obchodný a rybársky prístav.
Provincia La Coruña

La Coruña je jedna zo štyroch provincií Galície a hlavným mestom je štvrťmiliónové prístavné mesto A Coruña.
Charakteristika.
Provincia sa nachádza v severozápadnom výbežku Španielska i celého Pyrenejského polostrova. Má rozlohu 7 876 km² a 1 147 124 (2011) obyvateľov.
Polyxo (manželka Tlépolema)

Polyxo alebo Polyxó (starogr. Πολυξώ – Polyxo/iný prepis Polyxó, ) je v gréckej mytológii manželka Heraklovho syna Tlépolema, vodcu rodských síl v trójskej vojne.
Polyxo pochádzala z Argu, keď sa vydala za Tlépolema odišla s ním na ostrov Rodos. Po odchode manžela do trójskej vojny, vládla na ostrove Rodos sama a čakala na jeho príchod. Manžela sa však nedočkala, lebo zahynul rukou kráľa Lýkie Sarpédona, ktorý sa zúčastnil trójskej vojny ako spojenec Trójanov. Keďže sa vojna začala kvôli krásnej Helene, nešťastná Polyxo ju chcela vidieť mŕtvu, aj keď bola predtým jej priateľkou.
Po smrti svojho manžela Menelaa, musela Helena pre nezhody s jeho dvomi synmi utiecť a hľadala ochranu u svojej priateľky Polyxo. Tá ale len na to čakala a len čo sa raz išla Helena kúpať, prikázala svojim sluhom prestrojených za Erínye, aby ju obesili na najbližší strom.
Pausanias, ktorý v druhom storočí precestoval Grécko píše, že sa na ostrove Rodos uctievali kult "Dentritis" (bohyne stromu), ktorý sa konal v súvislosti s jej smrťou. 
Podľa Polyaina však Helenu zachránil manžel Menelaos, ktorý sa pre ňu na Rodos vrátil.
Accessio cedit rei principali

Accessio cedit rei principali (lat.; doslova „vedľajšia vec ustupuje hlavnej veci“) je pôvodne zásada rímskeho práva. Označuje pripojenie menšej, vedľajšej, dovtedy samostatnej veci k veci hlavnej, pričom vlastnícke právo k hlavnej veci sa rozširuje i na vedľajšiu, menšiu vec. Bola prevzatá do súčasných moderných právnych systémov.
ŠKP Košice

ŠKP Košice (celý názov: "Športový klub polície Košice") je slovenský vodnopólový klub z Košíc. Vznikol v roku 1961 pod názvom "TJ Červená hviezda Košice", keď vodnopólisti i plavci prestúpili z vtedajšieho klubu Jednota Košice. Družstvo mužov postúpilo v roku 1967 do najvyššej česko-slovenskej súťaže a odvtedy sa v nej udržalo. Od sezóny 2012/13 nadviazal klub blízku spoluprácu s klubom KPŠ Akademik Košice-Staré Mesto a oba tímy dostali mediálny názov ŠKP Modrí Draci Košice-Staré Mesto. Po roku ostal už iba tím Modrých drakov.
Je to majster Slovenska z roku 2014 a 29-násobný majster Česko-Slovenska, čo z neho robí najúspešnejší vodnopólový klub na Slovensku. Je účastníkom najvyššej domácej súťažeExtraligy mužov. Ženské družstvo bolo roku 2015 účastníkom 1. ligy. Je 5-násobným majstrom Slovenska a dvojnásobným majstrom Česko-Slovenska. Okrem toho sa v sezónach 1995/96, 1996/97 a 1997/98 zúčastnilo aj najvyššej maďarskej súťaže, v ktorej zakaždým skončilo posledné.
Z európskych súťaží možno spomenúť, že družstvo mužov ČH v rokoch 19771989 dokázalo postúpiť 11-krát do štvrťfinálovej fázy Európskeho pohára majstrov LEN. V sezóne 1978/79 bolo najbližšie k postupu do semifinále, keď zaostalo od postupu len o celkové skóre v skupine. 
Zostava 2021/22 
1.Peter Kaľavský2.Michal Varga3.Kamil Hirjak4.Richard Rusnák 5.Martin Horváth.6.Igor Afanaseyv 7.Jakub Kolesar(C) 8.Tomáš Orem 9.Boris Juhasz 10.Marian Tkáč 11.Erik Haluška 12.Róbert Kaid ml 13.Nikita Coach Róbert Kaid st,Žolik Ľubomír Mindyuk.
Úspechy.
Muži.
Slovenská najvyššia súťaž:
Česko-slovenská najvyššia súťaž:
Víťaz zimných majstrovstiev Česko-Slovenska:
Víťaz Slovenského pohára:
Ženy.
Slovenská najvyššia súťaž:
Česko-slovenská najvyššia súťaž:
Sezóny.
Ženy.
Ženský tím bol v klube založený v roku 1989.
Brenda Songová

Brenda Songová (* 27. marec 1988, Carmichael, Kalifornia, USA) je americká modelka, tanečnica, herečka a speváčka.
Na začiatku si zahrala niekoľko epizódnych úloh v rôznych filmoch. Známou sa stala hlavne vďaka stvárneniu hlavných postáv v produkcii televiznej stanice Disney Channel, napríklad "Wendy Wu: Homecoming Warrior", a tiež "The Suite Life of Zack &amp; Cody", "The Suite Life on Deck". Okrem toho hrala v ďalších televíznych seriáloch, ako je "V siedmom nebi", "The Ultimate Christmas Present" a ďalšie.
Acciajuoliovci

Acciajuoliovci (iné názvy: Acciaiuoliovci, Accioliovci, Acciolyovci, základný tvar "Acciajuoli, Acciaiuoli, Accioli, Accioly") bol taliansky rod finančníkov a politikov pôvodom z Bergama, ktorý sa v 12. storočí presunul do Florencie. Jeho členovia boli diplomati, spisovatelia, náboženskí hodnostári, politici a bankári. V 13. - 14. storočí ovládali obchod s obilím a textilom v oblasti dnešného južného Talianska.
STS-64

STS-64 bola misia raketoplánu "Discovery". Celkovo išlo o 64. misiu raketoplánu do vesmíru a 19. pre "Discovery". Cieľom misie bol LIDAR experiment (LITE). Počas misie sa uskutočnil jeden výstup do vesmíru (EVA).
Liam Howlett

Liam Paul Paris Howlett (* 21. august 1971, Braintree, Essex, Anglicko) je člen anglickej elektronickej skupiny The Prodigy a občasný DJ a hudobný producent.
Biografia.
Howlett sa narodil v Braintree v grófstve Essex. V mladosti sa učil hrať na klavír. Neskôr ho ovplyvnil hip-hop a tiaž sa učil break dance. Do hudby rave sa dostal v roku 1989.
Medzi jeho záľuby patrí snoubording a je veľkým fanúšikom hororov. Howlett vlastní jeden zo 106 superšportových automobilov McLaren F1.
Union Station (Washington D.C.)

Union Station je železničná stanica a miesto trávenia voľného času v hlavnom meste USA, Washingtone D.C., ktoré navštevuje každý rok 32 miliónov návštevníkov. Je prestupným miestom diaľkovej železničnej dopravy (Amtrak), rýchlodráhových liniek spoločností MARC a Virginia Railway Express, ako aj liniek washingtonského metra a autobusového terminálu. Bola otvorená v roku 1907 a počas najrušnejšiej prevádzky v priebehu druhej svetovej vojny každý deň cez ňu prechádzalo 200 000 návštevníkov. V roku 1988 prešla kompletnou rekonštrukciou. Stanica je sídlom spoločnosti Amtrak.
Stručná charakteristika.
Stanica má dve poschodia. Na hornom poschodí sú koľaje 7 až 20 využívané vysokorýchlostnou linkou Acela Express a rýchlodráhou MARC. Na dolnom sú ostatné diaľkové linky Amtraku a linky spoločnosti Virginia Railway Express. Linky prichádzajúce z juhu prichádzajú prostredníctvom tunela First Street Tunnel. Stanica metra Union Station je najrušnejšou v hlavnom meste U.S.A.
Petr Nedvěd

Petr Nedvěd (* 9. december 1971, Liberec) je bývalý česko-kanadský hokejista, hrajúci na poste stredného útočníka. Počas svojej kariéry odohral 15 sezón v NHL. V sezóne 2011/12 sa vo svojich štyridsiatich rokoch ako kapitán tímu (HC Bílí Tygři Liberec) stal najproduktívnejším hráčom českej Tipsport extraligy a zároveň bol vyhlásený jej najlepším hráčom.
Reprezentačná kariéra.
2. januára 1989 emigroval do Kanady, kde získal tamojšie občianstvo a v roku 1994 bol členom strieborného kanadského olympijského tímu na ZOH v Lilehammeri. Na MS 2012 a ZOH 2014 reprezentoval Česko.
Autonoé

Autonoé alebo Autonoa alebo Autonoe ("Autonoé", ) môže byť v gréckej mytológii: 
Autonoe môže byť aj:
Čiernohorská republika (1992 – 2006)

Čiernohorská republika alebo Republika Čierna Hora (po srbsky "Republika Crna Gora") bola federatívna republika Juhoslovanskej zväzovej republiky od roku 1992. V období 1943 - 1992 sa volala Socialistická republika Čierna Hora. V roku 2003 sa Juhoslovanská zväzová republika premenovala na Srbsko a Čiernu Horu. Súčasťou tohto útvaru bola Čiernohorská republika do roku 2006, keď sa 21. mája uskutočnilo referendum o nezávislosti Čiernej Hory. V referende sa 55,5 % voličov uznieslo na nezávislosti (kvórum bolo 55 %). Čierna Hora vyhlásila nezávislosť 3. júna 2006 a vznikla nezávislá Čierna Hora, ktorej prvým prezidentom sa stal Filip Vujanović.
Jonathan Lajoie

Jonathan "Jon" Lajoie (* 21. august 1980, Montreal, Kanada) je kanadský spevák, komik, herec, reper a internetová celebrita.
Životopis.
Jeho otec je francúzsky Kanaďan a matka anglická Kanaďanka. Divadelnú vysokú školu vyštudoval v roku 2001. 
Kariéru začal ako komediant v roku 2007. Vydáva hudbu, paródie a stand-up comedy. Taktiež vydal dva štúdiové albumy. V súčasnosti hrá v show americkej televízie, ktorá sa nazýva "The League" (anglicky "Liga"). Vystupuje v nej ako Taco MacArthur, nezamestnaný hudobník. Skladá aj piesne pre túto show.
Autonoé (dcéra Kadma)

Autonoé alebo Autonoe (starogr. Αὐτονόη – Autonoe, ) je v gréckej mytológii dcéra tébskeho kráľa Kadma a jeho manželky Harmonie.
Autonoé a jej manžel Aristaios boli rodičmi slávneho lovca Aktaióna. Raz mal ich syn Aktaión na love príhodu, ktorá sa mu stala osudnou: náhodou a nechtiac vstúpil do jaskyne, kde sa bohyňa lovu Artemis pripravovala na kúpeľ a mladík ju pristihol nahú. Družina prítomných nýmf spustila zdesený krik a bohyňa sa na votrelca veľmi nahnevala.
Aby nemohol Aktaión o svojom nevšednom zážitku niekde rozprávať, potrestala ho Artemis tak, že ho premenila na jeleňa, ktorý po chvíli utiekol. Jeho trápenie tým však neskončilo, na stopu mu prišla svorka jeho vlastných loveckých psov, ktorí svojho nepoznaného pána uštvali a roztrhali.
Union Station (Los Angeles)

Los Angeles Union Station (v skratke LAUS, v minulosti známa ako Los Angeles Union Passenger Terminal alebo LAUPT) je hlavnou železničnou stanicou v Los Angeles´v Kalifornii. Železničná doprava je prevádzkovaná spoločnosťami Amtrak a Metrolink; rýchlodráhu a metro prevádzkujú spoločnosti Metro Rail Red Line, Purple Line a Gold Line. Spoločnosť Silver Line prevádzkuje autobusovú dopravu. Od februára 2011 je vo vlastníctve dopravného oddelenia okresu Los Angeles (Los Angeles County Metropolitan Transportation Authority).
História.
Stanica bola otvorená v roku 1939 ako jedna zo staníc, nesúcich názov union station (pôvodný názov znamenal označenie stanice, z ktorej sú vypravované vlaky viac ako dvoch železničných spoločností). Budova bola navrhnutá architektmi Johnom Parkinsonom a Donaldom B. Parkinsonom, rovnakými architektmi, ktorí navrhli radnicu v Los Angeles. Stanica prebrala služby, prevádzkované staršou La Grande Station. Bola poslednou veľkolepou stanicou postavenou v USA. Je postavená v štýle španielskej koloniálnej architektúry a v roku 1980 bola zaregistrovaná v zozname historických miest USA (National Register of Historic Places). 
Plány do budúcnosti.
Autobusová spoločnosť Silver Line stavia nový autobusový terminál, ktorý bude súčasťou staničného komplexu. Hotový má byť v roku 2015. V plánoch je rozšírenie počtu koľají, ktoré skráti cestovný čas najmä pri diaľkovej železničnej doprave. Stanica je plánovaná ako hlavná losangeleská zastávka kalifornskej vysokorýchlostnej železnice, ktorej výstavba sa má začať v roku 2012.
Agaué

Agaué alebo Agaua alebo Agaue ("Agaué", ) môže byť v gréckej mytológii:
Čiernohorská socialistická republika

Čiernohorská socialistická republika alebo Socialistická republika Čierna Hora (po srbochorvátsky: "Socijalistička republika Crna Gora", Социјалистичка република Црна Гора) bola jedna zo šiestich republík Juhoslovanskej socialistickej federatívnej republiky. V roku 1992 vypadlo z jej názvu slovo "socialistická" a vznikla Čiernohorská republika. Čiernohorská socialistická republika bola teda predchodkyňou dnešnej Čiernej Hory.
Union Station

Union Station je názov stanice vo viacerých mestách:
Zelená vlna

Zelená vlna môže byť:
Agaué (dcéra Kadma)

Agaué alebo Agaue (starogr. Ἀγαύη – Agaué, ) je v gréckej mytológii dcéra tébskeho kráľa Kadma a jeho manželky Harmonie. 
Manželom Agauy bol Echión, jeden z bojovníkov, ktorý sa zrodil z dračích zubov zasadených jej otcom Kadmom. Ich syn, tébsky kráľ Pentheus nenávidel boha vína Dionýza, Agaué práve naopak bola jeho veľkou ctiteľkou. Keď si raz na jednej veľkej slávnosti boh pozval tébske ženy, aby spolu s ním oslavovali, opili sa tak, že v bakchickom vytržení začali trhať na kusy dobytok a potom sa obrátili proti svojmu kráľovi Pentheovi, zabili ho a Agaué, ktorá si syna pomýlila s nejakou šelmou, mu osobne odrezala hlavu a priniesla ju vraj do mesta. 
Podľa inej verzie však Agaué v eufórii zabila svojho syna preto, lebo bol nepriateľom radosti, ktorú Dionýzov nápoj – víno – prinášal ľuďom. Pentheus bol hundroš, žiadne radosti nevyhľadával, víno a radovánky považoval za veci, ktoré ľudí vyrušujú a odvádzajú od práce, alebo od vážnych povinností ako sú napríklad vojny.
Zelená vlna (relácia)

Zelená vlna je názov dopravného spravodajstva Českého a Slovenského rozhlasu, ktorého začiatky siahajú do vysielania Česko-slovenského rozhlasu v 60. rokoch 20. storočia.
Dejiny.
Česko-slovenský rozhlas.
Dopravné informácie sa začali objavovať vo vysielaní rozhlasu na prelome 60. a 70. rokov a ich cieľom bola organizácia premávky pri konaní spartakiád v Prahe. Prvé vysielanie pod názvom "Zelená vlna" sa konalo 29. septembra 1974, keď sa začala vysielať Zelená vlna pre Prahu a okolie, ktorú pripravoval rozhlas v spolupráci s Verejnou bezpečnosťou. Postupne sa Zelená vlna rozšírila sa celé Česko-Slovensko na stanici Hviezda ako "Zelená vlna Hviezdy".
V roku 1989 po rozpade Armádnej a brannej redakcie Česko-slovenského rozhlasu skončilo dopravné spravodajstvo vo vysielaní. Obnovené bolo až v roku 1992 a pri delení Česko-slovenského rozhlasu získal práva na ochrannú známku "Zelená vlna" Český rozhlas.
Český rozhlas.
V rokoch 2000 – 2005 bolo v prevádzke spoločné dopravné stredisko rozhlasu v spoločnosti ABA v Prahe-Kobylisiach. Od roku 2005 sa redakcia presunula do budovy ČRo a vzniklo spoločné dopravné stredisko so spoločnosťou Global Assistance. Zelená vlna sa vysiela na celoštátnom okruhu Radiožurnál a na regionálnych okruhoch. Zdrojom informácií je Centrum dopravních informací Policie ČR a dobrovoľní spolupracovníci z radov vodičov – "Zpravodajové Zelené vlny".
Slovenský rozhlas (RTVS).
Na tradíciu federálneho vysielania Zelenej vlny nadviazal Slovenský rozhlas, ktorý získal licenciu na používanie názvu pre územie Slovenska a spustil vysielanie 1. septembra 2009 na okruhoch Rádio Slovensko, Rádio Regina, Rádio_FM a Rádio Patria. Informácie pochádzajú od Polície SR, Národnej diaľničnej spoločnosti, Slovenskej správy ciest, Hasičského a záchranného zboru, z mestských dopravných podnikov, zo snímačov a sčítačov dopravy a od dobrovoľných dopravných informátorov (registrovaných účastníkov cestnej premávky) – "Zelených anjelov". Od marca 2013 začala Zelená vlna testovať spoluprácu s navigáciou Waze. Bezplatné telefónne číslo do Zelenej vlny je 0800 900 800.
Pirana SC Topoľčany

Pirana SC Topoľčany (celý názov: "Pirana Sport Club Topoľčany") je slovenský vodnopólový klub z Topoľčian. Vznikol v roku 1947 pod názvom "ŠK Železničiari Topoľčany". Od tohto roku hralo družstvo mužov v najvyššej česko-slovenskej i slovenskej súťaži nepretržite. V česko-slovenskej lige získalo družstvo mužov 3 strieborné medaily, prvú slovenskú medailu až v roku 2010. Družstvo žien, ktoré vzniklo v roku 1996, je 2-násobným majstrom slovenskej súťaže a 4-násobným víťazom Slovenského pohára. Seniorské tímy hrajú najvyššiu domácu súťaž, extraligu u mužov a 1. ligu u žien. 
Z európskych súťaží možno spomenúť, že družstvo mužov (vtedy pod názvom TJ Spartak) v rokoch 1978 a 1979 hralo druhú najprestížnejšiu európsku súťaž – Pohár víťazov pohárov LEN. V sezóne 1978/79 dosiahlo velký úspech vďaka postupu v tejto súťaži do semifinále. 
Úspechy.
Muži.
Slovenská najvyššia súťaž:
Česko-slovenská najvyššia súťaž:
Česko-slovenský pohár:
Ženy.
Slovenská najvyššia súťaž:
Slovenský pohár:
Európske súťaže.
Muži.
Pohár víťazov pohárov LEN:
Štátny znak Čiernej Hory

Súčasný štátny znak Čiernej Hory, ktorý je takisto súčasťou štátnej vlajky, bol oficiálne prijatý zákonom dňa 13. júla 2004. Ide o zlatú korunovanú dvojhlavú orlicu s krídlami za letu, so žezlom v pravom drápe a jablkom v ľavom. Na hrudi má srdcový štítok so zlatým levom na zelenom poli s modrým pozadím. Zlatá koruna nad orlicou, zlaté žezlo a jablko sú doplnené krížikom – predstavujú čiernohorské korunovačné klenoty. Znak predstavuje zlatý vek Čiernej Hory za vlády dynastie Petrović-Njegoš, ktorá tu vládla do roku 1918.
Externé odkazy.
Štátne znaky a erby v čiernohorských dejinách
Echión

Echión alebo Echion (, )) môže byť:
KVP Komárno

KVP Komárno (celý názov: "Klub vodného póla Komárno") je slovenský mužský vodnopólový klub z Komárna. Vznikol v roku 1952 pod názvom "TJ Spartak Komárno". V svojej histórii nezískal žiadnu medailu v česko-slovenskej či slovenskej najvyššej súťaži. Hrá najvyššiu domácu súťaž, Extraligu. Klub má 116 členov, z čoho 19 tvoria muži. Okrem seniorského tímu mužov pôsobia v klube aj tímy kadetov, žiakov a prípravky.
Od svojho vstupu do československých súťaží sa pohyboval vždy len v druhej najvyššej súťaži, Slovenskej národnej lige (SNL). V rokoch 19811983 družstvo mužov vyhralo SNL, ale cez kvalifikačný turnaj nikdy do česko-slovenskej ligy nepostúpilo. V roku 1986 sa skvalitnili tréningové podmienky vďaka výstavbe krytej plavárne. Po osamostatnení Slovenska je viacmenej pravidelným účastníkom najvyššej súťaže. 
Klub v 70. rokoch organizoval medzinárodný klubový turnaj s názvom "Pohár SNP", v rokoch 90. zase turnaje juniorských reprezentácií.
Úspechy.
Slovenská najvyššia súťaž: najvyššie umiestnenie
Slovenská národná liga (2. najvyššia ČSSR súťaž):
MP2

MP2 ("MPEG-1 Audio Layer II") je formát stratovej kompresie zvukových súborov, založený na kompresnom algoritme MPEG (Motion Picture Experts Group). Bol vydaný ako súčasť štandardu ISO/IEC 11172-3 v roku 1993 spolu s formátmi MP1 a MP3. 
Formát MP2 sa používa pri digitálnom rozhlasovom a televíznom vysielaní (štandardy DAB, DMB a DVB), pri formáte High Definition Video, na diskoch Video CD, Super Video CD a ako jeden z možných formátov na DVD.
Echión (Téby)

Echión alebo Echion (starogr. Ἐχίων – Echión, ) bol bojovník zrodený z dračej sejby kráľa Kadma. 
Keď Kadmos zabil posvätného draka boha vojny Area, bohyňa Aténa mu poradila, aby vytrhal z dračej papule zuby a zasial ich na poli. Na jeho prekvapenie z tejto dračej sejby vyrástli bojovníci a ako sa na bojovníkov patrí, pustili sa do boja a vzájomne sa zabíjali. Nakoniec zostalo len päť najsilnejších bojovníkov a tí zložili zbrane a prisahali vernosť Kadmovi. S ich pomocou potom Kadmos založil Téby a stal sa prvým tébskym kráľom.
Echión bol jeden z týchto bojovníkov. Oženil sa s Kadmovou dcérou Agauou a narodil sa im syn Pentheus, ktorý sa stal tébskym kráľom. Ich rodinný život však skončil nešťastne. Pentheus bol strašne mrzutý človek, nemal zmysel pre zábavy a neznášal oslavy Dionýza a jeho bujarej družiny. Jeho matka tá zase naopak bola nadšenou ctiteľkou Dionýza. 
Raz sa stalo, že pri bujarých oslavách Dionýza si rozjarené tébske ženy preoblečené za Bakchantky v opilosti pomýlili Penthea s levom a na čele s jeho matkou ho utĺkli na smrť a odrezali mu hlavu.
Krystyna Kuhnová

Krystyna Kuhn (* 1960, Würzburg, Nemecko) je nemecká spisovateľka.
Život.
Narodila sa ako siedme z ôsmich detí. Od roku 1998 píše kriminálne príbehy. So svojim manželom a dcérou žije neďaleko Frakfurtu.
Tvorba.
Doposiaľ jej vyšlo devätnásť kníh. Do slovenčiny boli preložené dve knihy zo série Údolie: Hra a Katastrofa (Slovart).
Napísala napr.
Údolie: Hra
Údolie: Katastrofa
Zrezaný kužeľ

Zrezaný kužeľ je priestorové teleso – časť kužeľa, ktorá leží medzi dvoma rovnobežnými rovinami prechádzajúcimi týmto kužeľom. Inak povedané, je to „kužeľ s odrezaným vrchom“. 
Vznikne rotáciou pravouhlého lichobežníka okolo kratšieho ramena. Rotáciou základní vzniknú podstavy a rotáciou druhého ramena plášť zrezaného kužeľa. Plášť zrezaného kužeľa sa skladá z úsečiek, ktoré sa nazývajú strany zrezaného kužeľa. Výška zrezaného kužeľa je vzdialenosť rovín jeho podstáv.
Vzorce.
Objem V:
"kde formula_2 je objem, formula_3 výška, formula_4 polomer podstavy a formula_5 polomer hornej kružnice."
(povrch) S:
"kde formula_7 je obsah, formula_3 výška, formula_4 polomer podstavy a formula_5 polomer hornej kružnice."
IMI Galil

IMI Galil je izraelská útočná puška, ktorá bola navrhnutá Yisraelom Galilom a Yaacovom Liorom koncom 60. rokov a vyrábaná spoločnosťou Israel Military Industries v meste Ramat ha-Šaron. Puška používa náboje kalibru 5,56 × 45 mm NATO, pričom niektoré modely sú navrhnuté na muníciu 7,62 × 51 mm NATO.
Existujú štyri základné konfigurácie pušky Galil: štandardná AR (Assault Rifle), karabínový variant známy ako SAR (Short Assault Rifle), kompaktný variant MAR (Micro Assault Rifle) a ľahký guľomet ARM (Assault Rifle and Machine gun).
PVK Vrútky

PVK Vrútky (celý názov: "Plavecký a vodnopólový klub Vrútky") je slovenský vodnopólový klub z Vrútok. Vznikol v roku 1932 pod názvom "POČK Vrútky" a patrí medzi najstaršie vodnopólové kluby na Slovensku. Družstvo žien bolo vytvorené v roku 1991 a v súčasnosti je naňho kladený väčší dôraz. Je to 15-násobný majster Slovenska a 7-násobný víťaz národného pohára v kategórii žien. Družstvo mužov nezískalo žiadnu medailu v najvyššej slovenskej súťaži a vyskytuje sa v nej len sporadicky. Oba tímy hrajú v súčasnosti najvyššie domáce súťaže, 1. ligu u žien, a extraligu u mužov. 
Úspechy.
Muži.
Slovenská najvyššia súťaž: najvyššie umiestnenie
Slovenská národná liga (2. najvyššia ČSSR súťaž):
Ženy.
Slovenská najvyššia súťaž: 
Víťaz Slovenského pohára:
Víťaz Česko-slovenského pohára:
Daniel Micka

Daniel Micka (* 22. apríl 1963, Praha) je český spisovateľ a prekladateľ z angličtiny a francúzštiny.
Od roku 1992 publikoval svoje poviedky v mnohých českých literárnych časopisoch, neskôr vydal knižne tri poviedkové zbierky. Prvá kniha "Samou láskou člověka sníst" bola vydaná v roku 1996 a jej pokračovanie "Strach z lidí" v roku 2001. Nadväzujúci ďalšia zbierka "Hledání člověka a sny o milování se s ním" vyšla v roku 2007 najprv ako e-kniha a v roku 2011 v knižnom vydaní.
Jeho poviedky sa stali inšpiráciou dvoch divadelných hier a niektoré vyšli v preklade do fínčiny, holandčiny a poľštiny v zahraničných literárnych zborníkoch a v časopisoch.
Prekladá knihy najmä z oblasti filozofie, psychológie a náboženstva rôznych po anglicky píšucich autorov, témou niekoľkých kníh boli názory Sigmunda Freuda. Prekladá aj z francúzštiny. Okrem kníh prekladal v minulosti tiež scenáre a texty filmov i dokumentov pre Česko-slovenskú televíziu a spoločnosť Alfafilm.
V súčasnosti sa Daniel Micka okrem písania prózy venuje najmä prekladom z angličtiny a francúzštiny pre rôzne nakladateľstvá, pôsobí tiež ako nakladateľský redaktor. Žije a tvorí v Prahe v Česku.
Literárne dielo.
Jednotlivé poviedky vychádzali od roku 1992 v českých literárnych časopisov "Tvar", "Literární noviny", "Vokno", "Iniciály", "Revolver Revue" a ďalších.
V edícii TVARy (ako príloha časopisu "Tvar") vyšli menšie súbory poviedok:
Temenos

Temenos (, ) môže byť v starogréckej mytológii:
Temenos môže byť aj:
Maxim Reality

Maxim Reality (* 21. marec 1967, Peterborough, Cambridgeshire, Anglicko) alebo tiež jednoducho Maxim, je anglický spevák-skladateľ a MC, známy predovšetkým ako člen anglickej elektronickej skupiny The Prodigy.
Zoznam piesní Petra Spáleného

Toto je zoznam piesňovej tvorby speváka a hudobníka Petra Spáleného
Zoznam.
poz. - pieseň - duet - (autor hudby / autor textu piesne) - rok - album
(h:/t:) - doteraz nezistený autor hudby alebo textu
1. vodnopólová liga žien 1993

1. vodnopólová liga žien v sezóne 1993 bol 2. ročník ligy vodnopólistiek, vodnopólovej súťaže žien na Slovensku, kontrolovanej Slovenským zväzom vodného póla (SZVP). Zúčastnili sa jej iba 3 družstvá. Jej víťazom sa stal tím ŠKP Košice.
Systém súťaže.
Hrala sa iba základná časť, a to turnajovým spôsobom.
1. vodnopólová liga žien 1994

1. vodnopólová liga žien v sezóne 1994 bol 3. ročník ligy vodnopólistiek, vodnopólovej súťaže žien na Slovensku, kontrolovanej Slovenským zväzom vodného póla (SZVP). K trom slovenským tímom pribudol aj jeden rakúsky. Jeho umiestnenie sa ale do majstrovstiev Slovenska nezapočítavalo. Víťazom sa stal opäť tím ŠKP Košice.
Systém súťaže.
Hrala sa iba základná časť, a to turnajovým spôsobom. Hrali sa 4 turnaje.
JCB

JCB (predtým J C Bamford Excavators Limited) je britská spoločnosť vyrábajúca stavebné, demolačné a poľnohospodárske stroje a náradia, ktorá sídli v meste Rocester v Spojenom kráľovstve. Je treťou najväčšou firmou vyrábajúcou stavebné stroje. Vyrába viac ako 300 typov strojov vrátane rýpadiel (zadných nakladačov), bagrov, traktorov a naftových motorov. Vlastní 18 výrobných závodov a jej produkty sa predávajú vo viac ako 150 krajinách po celom svete. Po slovensky nesie skratka JCB celý názov "J*bem celý bager"
Česko-slovenská hokejová liga 1961/1962

Sezóna 1961/1962 bola 19. ročníkom Česko-slovenskej hokejovej ligy. Hrala sa pod názvom I. liga. Súťaž mala 12 účastníkov. Majstrom sa stalo družstvo RH Brno. Vypadlo družstvo Dukla Litoměřice. Pôvodne mal vypadnúť aj Litvínov, postupujúci Spartak Kolín ale účasť v lige vzdal. Postúpilo družstvo Spartak Brno.